ADOBE
Slutbrugerlicensaftale
Venligst udfyld og returner et eventuelt vedlagt registreringskort for at opnå registreringsfordele.
MEDDELELSE TIL BRUGEREN:  LÆS DENNE AFTALE GRUNDIGT.  VED AT BENYTTE SORTWAREN ELLER NOGEN DEL DERAF ACCEPTERER DU ALLE AFTALENS VILKÅR OG BETINGELSER, HERUNDER I SÆRDELESHED BEGRÆNSNINGER I: (a) BRUGEN SOM BESKREVET I AFSNIT 2; (b) OVERDRAGELIGHED SOM BESKREVET I AFSNIT 4; GARANTI SOM BESKREVET I AFSNIT 6 OG 7; ANSVAR SOM BESKREVET I AFSNIT 8 OG SPECIFIKKE UNDTAGELSER SOM BESKREVET I AFSNIT 14. DU ERKLÆRER, AT DENNE AFTALE HAR SAMME RETSKRAFT SOM ENHVER ANDEN FORHANDLET AFTALE, DER UNDERSKRIVES AF DIG.  HVIS DU IKKE KAN ACCEPTERE BETINGELSERNE I DENNE AFTALE, MÅ DU IKKE BENYTTE DENNE SOFTWARE.  HVIS DU HAR MODTAGET SOFTWAREN PÅ ET FYSISK MEDIUM (F.EKS. CD) UDEN MULIGHED FOR FØRST AT LÆSE DENNE LICENS, OG DU IKKE ACCEPTERER DENNE AFTALE, KAN  DU FÅ REFUNDERET DET BELØB, DU OPRINDELIGT BETALTE, FORUDSAT AT DU:  (A) IKKE ANVENDER SOFTWAREN OG (B) RETURNERER DEN SAMMEN MED EN GYLDIG KVITTERING FOR BETALING TIL DET STED, HVOR DU KØBTE DEN, INDEN FOR TREDIVE (30) DAGE FRA KØBSDATOEN.

1.  Definitioner.  "Software" betyder (a) alt indhold i de filer, på den eller de disketter, CD-rom'er eller andre medier, som følger med denne aftale, herunder men ikke begrænset til (i) Adobes eller tredjeparts data eller software; (ii) digitale billeder, lagrede fotografier, clipart, lyde eller andre kunstneriske værker ("Stock Files"); (iii) tilhørende skriftlige vejledninger eller filer ("Dokumentation"); og (iv) fonte; og (b) opgraderinger, modificerede versioner, opdateringer, tilføjelser og kopier af softwaren i det omfang, det findes, hvortil Adobe har meddelt dig licens (herefter samlet benævnt  "Opdateringer").  "Brug",  "brugt", eller "bruger" betyder adgang, installation, downloading, kopiering eller på anden vis udnyttelse af softwarens funktionalitet i overensstemmelse med dokumentationen.  "Tilladt antal" betyder en (1), med mindre andet er angivet i en gyldig licens (f.eks. volumenlicens), der er meddelt af Adobe.  "Computer" betyder en central CPU (Central Processing Unit), der accepterer oplysninger i digital eller lignende form og kan manipulere sådanne oplysninger med henblik på at opnå et bestemt resultat baseret på en sekvens af instruktioner.  "Adobe" betyder Adobe Systems Incorporated, et selskab registreret i Delaware (USA), hjemmehørende på adressen 345 Park Avenue, San Jose, California 95110, hvor underafsnit 10(a) i denne aftale finder anvendelse; i alle andre tilfælde betyder det Adobe Systems Software Ireland Limited, Unit 3100, Lake Drive, City West Campus, Saggart D24, Irland, et selskab, der er oprettet i henhold til irsk ret og et affilieret selskab til og licenstager fra Adobe Systems Incorporated.

2. Softwarelicens.  Så længe du overholder betingelserne i denne slutbrugerlicensaftale ("Aftalen"), meddeler Adobe dig en ikke-eksklusiv licens til at bruge softwaren til de formål, der er beskrevet i dokumentationen samt nedenfor.  Visse dele af det tredjepartsmateriale, der følger med softwaren, kan være underlagt andre vilkår og betingelser, som typisk er anført i en "Read Me"-fil, der er placeret i forbindelse med sådant materiale.
2.1.  Generel brug.  Du er berettiget til at installere og bruge en kopi af softwaren på din kompatible computer, op til det tilladte antal computere; eller
2.2.  Serverbrug.  Du er berettiget til at installere en kopi af softwaren på din filserver med det formål at downloade og installere softwaren på andre computere i dit interne netværk op til det tilladte antal, eller du har ret til at installere en kopi af softwaren på en filserver i dit interne netværk alene med det formål at bruge softwaren via kommandoer, data eller instruktioner (f.eks. scripts) fra en anden computer på dit interne netværk, forudsat at det samlede antal brugere (ikke antallet af samtidige brugere), der har tilladelse til adgang til og bruger softwaren på en sådan filserver, ikke overstiger det tilladte antal.  Ingen anden netværksbrug er tilladt, herunder men ikke begrænset til brug af softwaren enten direkte eller via kommandoer, data eller instruktioner fra eller til en computer, der ikke udgør en del af dit interne netværk til Internet- eller 'web hosting'-tjenesteydelser eller af nogen anden bruger, der ikke har licens til at bruge denne kopi af softwaren i kraft af en gyldig licens fra Adobe; og
2.3.  Sikkerhedskopi.  Du er berettiget til at lave en sikkerhedskopi af softwaren, forudsat at din sikkerhedskopi ikke installeres eller anvendes på nogen anden computer. Du er uberettiget til at overdrage rettighederne til en sikkerhedskopi, med mindre du overdrager alle rettigheder til softwaren som beskrevet i afsnittet Overdragelse i denne aftale."
2.4.  Brug på en bærbar computer.  Den primære bruger af den computer, som softwaren er installeret på, må oprette yderligere en kopi til eget brug på en bærbar computer, forudsat at softwaren på den bærbare computer ikke bruges samtidigt med, at softwaren på den primære computer anvendes.
2.5.  Stock Files.  Med mindre andet er anført i de "Read-Me"-filer, der vedrører Stock Files, som kan anføre bestemte rettigheder og begrænsninger i henseende til sådant materiale, er du berettiget til at vise, ændre, reproducere og distribuere enhver del af de Stock Files, der følger med softwaren.  Du må dog ikke distribuere Stock Files som sådanne, dvs. under forhold hvor Stock Files udgør den primære værdi i det produkt, der distribueres.  Stock Files må ikke anvendes til fremstilling af injurierende, æreskrænkende, svigagtigt, uanstændigt, obskønt eller pornografisk materiale eller nogen anden form for materiale, der krænker tredjemands immaterielle rettigheder eller på nogen anden ulovlig måde.  Du er uberettiget til at gøre krav gældende til varemærkerettigheder i henseende til Stock Files eller til værker, der skabes på grundlag deraf.
2.6. Fontsoftware. Hvis softwaren omfatter fontsoftware - 
2.6.1. Du er berettiget til at bruge fontsoftwaren som beskrevet ovenfor på det tilladte antal computere og udskrive sådant fontsoftware på alle output-enheder, der er tilsluttet sådanne computere. 
2.6.2. Hvis det tilladte antal computere er fem eller derunder, er du berettiget til at downloade fontsoftwaren til hukommelsen (harddisk eller RAM) i en output-enhed, der er sluttet til mindst en af de pågældende computere med det formål at lagre fontsoftwaren resident i output-enheden, og en yderligere output-enhed for hver gang det tilladte antal computere øges med fem. 
2.6.3. Du er berettiget til at lave en kopi af den eller de fonte, du har benyttet til en bestemt fil, til et trykkeri eller en anden grafisk servicevirksomhed, og en sådan grafisk servicevirksomhed er berettiget til at anvende den eller de pågældende fonte til behandling af din fil, forudsat at den pågældende grafisk servicevirksomhed har en gyldig licens til at bruge det konkrete fontsoftware. 
2.6.4. Du er berettiget til at konvertere og installere fontsoftwaren i et andet format til brug i andre miljøer under iagttagelse af følgende betingelser: En computer, hvorpå den konverterede fontsoftware anvendes og installeres, anses for at udgøre en af det tilladte antal computere. Brug af den fontsoftware, du har konverteret, skal være i overensstemmelse med vilkårene og betingelserne i denne aftale. Sådan konverteret fontsoftware må alene anvendes til din egen sædvanlige virksomhed internt eller til din personlige brug og må ikke distribueres eller overdrages til noget formål med undtagelse af det, der er anført i afsnittet Overdragelse i denne aftale. 
2.6.5 Du er berettiget til at integrere ("embed") kopier af fontsoftwaren i dine elektroniske dokumenter med det formål at udskrive eller læse dokumentet på skærmen. Hvis den fontsoftware, du integrerer, er klassificeret som "licensed for editable embedding" (licens til redigerbar integrering) på Adobe's website på http://www.adobe.com/type/browser/legal/embeddingeula.html, er du også berettiget til at integrere kopier af denne fontsoftware med det yderligere formål at redigere dine elektroniske dokumenter. Ingen andre rettigheder til integrering er underforstået eller tilladt i henhold til denne licensaftale.

3. Ophavsret. Ophavs- og ejendomsretten til softwaren og alle kopier, som Adobe giver dig ret til at lave, tilhører Adobe Systems Incorporated og selskabets leverandører. Softwarens struktur, opbygning og kode er værdifulde forretningshemmeligheder og fortrolige oplysninger tilhørende Adobe Systems Incorporated og selskabets leverandører. Softwaren er beskyttet af ophavsretlovgiving, herunder uden begrænsning den i USA gældende ophavsretlige lovgivning, internationale traktatbestemmelser samt al relevant lovgivning i de lande, hvor den anvendes. Du er uberettiget til at kopiere softwaren undtaget som anført i afsnit 2 ("Softwarelicens"). Alle kopier, som du har tilladelse til at lave i medfør af denne aftale, skal indeholde de ophavsretlige og andre ejendomsretlige meddelelser, der vises på eller i softwaren. Med undtagelse af fontsoftware konverteret til andre formater som tilladt i medfør af afsnit 2.6.4 erklærer du dig indforstået med ikke at modificere, tilpasse eller oversætte softwaren.  Du erklærer dig endvidere indforstået med ikke at foretage reverse engineering, dekompilering, disassembling eller på anden vis forsøge at afsløre softwarens kildekode undtaget i det omfang, du udtrykkelig er berettiget til at dekompilere i henhold til gældende ret,  det er vigtigt at gøre dette for at sikre softwarens funktion i forbindelse med et andet softwareprogram, og du først har anmodet Adobe om at give de oplysninger, der er nødvendige for at opnå en sådan funktion og Adobe ikke har stillet sådanne oplysninger til rådighed. Adobe har ret til at stille rimelige betingelser og kræve et rimeligt gebyr, før sådanne oplysninger gives. Alle oplysninger, som gives af Adobe, eller opnås af dig som tilladt i medfør heraf, må alene anvendes af dig til det heri beskrevne formål og må ikke bringes til tredjemands kendskab eller anvendes til at lave software, som i al væsentlighed svarer til softwaren. Anmodninger om oplysninger skal stiles til Adobe Customer Support Department. Varemærker skal anvendes i overensstemmelse med anerkendt varemærkepraksis, herunder identificering af varemærkeejernes navne. Varemærker må kun anvendes til at identificere udskrevet materiale fremstillet ved hjælp af softwaren og sådan brug af ethvert varemærke giver dig ingen ejendomsret til det pågældende varemærke. Med undtagelse af de udtrykkelige bestemmelser heri giver denne aftale dig ingen ophavsret til softwaren, og alle rettigheder, der ikke udtrykkeligt er givet, er forbeholdt Adobe. 

4. Overdragelse. Du er uberettiget til at udleje, sælge, lease, viderelicensere, un-bundle og/eller genpakke til distribution eller videresalg eller bemyndige kopiering af hele eller dele af softwaren til en anden brugers computer undtagen i det omfang, det måtte være udtrykkeligt tilladt heri. Du er dog berettiget til at overdrage alle dine rettigheder til brug af softwaren til en anden person eller juridisk enhed under forudsætning af, at: (a) du til en sådan person eller juridiske enhed også overdrager (i) denne aftale, (ii) serienumre, softwaren og alt andet software eller hardware bundled, pakket eller præinstalleret med softwaren, herunder alle kopier, opdateringer og tidligere versioner, og (iii) alle kopier af fontsoftwaren, som er konverteret til andre formater, til en sådan person eller juridisk enhed;  (b) du ikke beholder kopier, herunder sikkerhedskopier og kopier lagret på en computer; og (c) modtageren accepterer denne aftales vilkår og betingelser og alle øvrige vilkår og betingelser, som var gældende for dit lovformelige køb af en licens til softwaren. Desuagtet det foranstående er du uberettiget til at overdrage uddannelseskopier,  'pre-release'- og 'not for resale'-kopier af softwaren. 

5. Software til flere operativsystemer / Flersproget software / Software på flere medier / Flere kopier/ 'Bundled' software / Opdateringer. Hvis softwaren understøtter flere operativsystemer eller sprog, hvis du modtager softwaren på flere medier, hvis du på anden vis modtager flere kopier af softwaren eller hvis du modtager softwaren 'bundled' med andet software eller hardware, må det samlede antal computere, som alle versioner af softwaren installeres på, ikke overstige det tilladte antal. Du er uberettiget til at udleje, lease, sælge, viderelicensere eller overdrage versioner eller kopier af software, du ikke bruger. Hvis softwaren er en opdatering af en tidligere version af softwaren, skal du have en gyldig licens til en sådan tidligere version for at bruge opdateringen.  Du er berettiget til fortsat at bruge den tidligere version af softwaren på din computer, efter du modtager opdateringen for at lette overgangen til brugen af opdateringen under forudsætning af, at: (a) opdateringen og den tidligere version er installeret på samme computer; (b) den tidligere version eller kopier deraf ikke er overdraget til en anden person eller overført til en anden computer, med mindre alle kopier af opdateringen ligeledes overdrages til en sådan person eller overføres til en sådan computer; (c) og du accepterer, at alle forpligtelser, som Adobe måtte have med hensyn til supportering af den tidligere version af softwaren, kan bortfalde, når opdateringen er til rådighed. 

6. BEGRÆNSET GARANTI. Medmindre andet er anført i afsnit 14, garanterer Adobe over for den person eller juridiske enhed, der først køber en licens til software til brug i overensstemmelse med vilkårene for denne licens, at softwaren i al væsentlighed vil fungere i overensstemmelse med dokumentationen i en periode på halvfems (90) dage at regne fra modtagelsen af softwaren, hvor denne anvendes på den anbefalede operativsystem og hardwarekonfiguration. Ikke-væsentlige udsving i softwarens funktionalitet i forhold til dokumentationen udgør ikke grundlag for et garantikrav. DENNE BEGRÆNSEDE GARANTI GÆLDER IKKE PROGRAMRETTELSER, FONTSOFTWARE, DER KONVERTERES TIL ANDRE FORMATER, 'PRE-RELEASE'-KOPIER (BETA), PRØVEKOPIER, EVALUERING, PRODUKTPRØVER ELLER 'NOT FOR RESALE'-KOPIER (NFR) AF SOFTWAREN (se afsnit 14). For at gøre et garantikrav gældende skal du returnere softwaren til det sted, hvor du købte den sammen med gyldig kvittering for købet inden for en periode på halvfems (90) dage. Hvis softwaren ikke i al væsentlighed fungerer i overensstemmelse med dokumentationen, er Adobes eneste forpligtelse og din eneste afhjælpningsmulighed begrænset til, efter Adobes valg, enten ombytning af softwaren eller tilbagebetaling af den licensafgift, du betalte for softwaren. DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER.  DU KAN HAVE ANDRE RETTIGHEDER, SOM KAN VÆRE FORSKELLIGE FRA RETSOMRÅDE TIL RETSOMRÅDE. Yderligere oplysninger om garanti findes i afsnittet med oplysninger om dit retsområde sidst i denne aftale eller kan fås ved henvendelse til Adobes Customer Support Department.

7.  ANSVARSFRASKRIVELSE. OVENSTÅENDE BEGRÆNSEDE GARANTI ANGIVER DIN ENESTE AFHJÆLPNING I TILFÆLDE AF ADOBES ELLER DETTE SELSKABS LEVERANDØRERS GARANTIBRUD.  ADOBE ELLER DETTE SELSKABS LEVERANDØRER GARANTERER IKKE OG KAN IKKE GARANTERE FOR FUNKTIONALITETEN ELLER DE RESULTATER, DU KAN OPNÅ VED AT BRUGE SOFTWAREN. BORTSET FRA OVENSTÅENDE BEGRÆNSEDE GARANTI, OG I HENSEENDE TIL NOGEN GARANTI, BETINGELSE, ANBRINGENDE ELLER VILKÅR I DET OMFANG, SAMME IKKE KAN ELLER IKKE MÅ FRAVIGES ELLER BEGRÆNSES I HENHOLD TIL GÆLDENDE RET I DIT RETSOMRÅDE, AFGIVER OG FREMSÆTTER ADOBE OG DETTE SELSKABS LEVERANDØRER INGEN GARANTIER, BETINGELSER, ANBRINGENDER ELLER VILKÅR, DET VÆRE SIG UDTRYKKELIGE ELLER STILTIENDE, SOM FØLGE AF LOV, SÆDVANERET, RET, SÆDVANE, SKIK ELLER PÅ ANDEN VIS I HENSEENDE TIL NOGET ANDET FORHOLD, HERUNDER MEN IKKE BEGRÆNSET TIL IKKE-KRÆNKELSE AF TREDJEMANDS RETTIGHEDER, SALGBARHED, INTEGRERING, TILFREDSSTILLENDE KVALITET ELLER EGNETHED TIL ET BESTEMT FORMÅL. Bestemmelserne i afsnit 7 og 8 skal fortsat være gældende efter aftalens ophør uanset årsag. Dette indebærer dog ikke løbende rettigheder til brug af softwaren efter ophør af denne aftale. 

8. ANSVARSBEGRÆNSNING. I INTET TILFÆLDE ER ADOBE ELLER SELSKABETS LEVERANDØRER ERSTATNINGSANSVARLIGE OVER FOR DIG FOR NOGEN SKADER, KRAV ELLER OMKOSTNINGER UANSET DISSES ART ELLER NOGET KAUSALT TAB, INDIREKTE TAB ELLER FØLGETAB, SKADESERSTATNING MED STRAFELEMENT ELLER SÆRLIG SKADESERSTATNING, ELLER FOR TABT ARBJEDSFORTJENESTE ELLER MISTET OPSPARING, DESUAGTET AT EN ADOBE-REPRÆSENTANT MÅTTE VÆRE BLEVET UNDERRETTET OM MULIGHEDEN FOR SÅDANNE TAB, SKADERSERSTATNINGER, KRAV ELLER OMKOSTNINGER  ELLER FOR NOGET KRAV FRA TREDJEMAND.  OVENSTÅENDE BEGRÆNSNINGER OG FRASKRIVELSER FINDER ANVENDELSE I DET OMFANG, GÆLDENDE RET I DIT RETSOMRÅDE TILLADER DET.  DEN SAMLEDE HÆFTELSE FOR ADOBE OG FOR SELSKABETS LEVERANDØRER I MEDFØR AF ELLER I FORBINDELSE MED DENNE AFTALE, UANSET OM DET DREJER SIG OM KONTRAKTMÆSSIGT ERSTATNINGSANSVAR ELLER ERSTATNINGSRETLIGT ANSVAR UDEN FOR KONTRAKT (I BEGGE TILFÆLDE OMFATTENDE UDEN BEGRÆNSNING UAGTSOMHED) ELLER PÅ ANDEN VIS, ER BEGRÆNSET TIL DET BELØB, SOM MÅTTE VÆRE BETALT FOR SOFTWAREN. Intet i denne aftale begrænser Adobes ansvar over for dig i tilfælde af død eller personskade som følge af Adobes uagtsomhed eller svig. Adobe optræder på vegne af sine leverandører i henseende til fraskrivelse, udelukkelse og/eller begrænsning af forpligtelser, garantier og ansvar som anført i denne aftale, men ikke i andre henseender eller for noget andet formål. Yderligere oplysninger kan eventuelt findes i afsnittet med oplysninger om dit retsområde sidst i denne aftale eller kan fås ved henvendelse til Adobes Customer Support Department.

9. Eksportregler. Du erklærer, at softwaren ikke vil blive sendt, overdraget eller eksporteret til noget land eller anvendt på nogen måde, som er forbudt i henhold til loven "United States Export Administration Act" eller nogen anden eksportlovgivning, -begrænsninger eller -forordninger (under ét benævnt "eksportlovgivning"). Såfremt softwaren betragtes som hørende ind under eksportregulerede emner i medfør af eksportlovgivning, erklærer og garanterer du desuden, at du ikke er statsborger eller på anden måde bosiddende i et land omfattet af eksportforbud (herunder uden begrænsning Iran, Irak, Syrien, Sudan, Libyen, Cuba, Nordkorea eller Serbien) og at det ikke er dig i medfør af eksportlovgivning på anden vis forbudt at modtage softwaren. Alle rettigheder til brug af softwaren gives på betingelse af, at sådanne rettigheder fortabes, såfremt du undlader at efterleve denne aftales vilkår.

10. Lovvalg. Denne aftale er underlagt og skal fortolkes i henhold til gældende ret i: (a) Staten Californien, hvis en licens til softwaren købes, mens du opholder dig i USA, Canada eller Mexico; eller (b) i Japan, hvis en licens til softwaren købes, mens du opholder dig i Japan, Kina, Korea eller et andet land i Sydøstasien, hvor alle officielle sprog skrives med enten ideografisk skrift (f.eks. hanzi, kanji eller hanja), og/eller anden skrift baseret på eller med samme struktur som ideografisk skrift som f.eks. hangul eller kana; eller (c) Irland, hvis en licens til softwaren købes, mens du opholder dig i et andet retsområde, der ikke er beskrevet ovenfor. Domstolene i henholdsvis Santa Clara County, Californien, hvor californisk ret er gældende, Tokyo District Court i Japan, hvor japansk ret er gældende, og kompetente domstole i Irland, hvor irsk ret er gældende, skal have ikke-eksklusiv jurisdiktion i henseende til alle tvister vedrørende denne aftale. Nærværende aftale er ikke underlagt retvalgsregler for noget retsområde eller de Forenende Nationers konvention om aftaler om internationale køb. 

11. Generelle bestemmelser. Hvis en del af denne aftale kendes ugyldig eller måtte være uden retskraft, påvirker det ikke gyldigheden af den øvrige del af aftalen, som fortsat skal have gyldighed og retskraft i overensstemmelse med dens vilkår.  Denne aftale skal være uden præjudice i forhold til sådanne lovbestemte rettigheder, som en part, der handler som forbruger, måtte have. For forbrugere i eksempelvis New Zealand, der anskaffer softwaren til personlig brug eller hjemmebrug (ikke i forretningsøjemed) er denne licens underlagt "Consumer Guarantees Act". Denne aftale kan alene ændres ved skriftlig aftale underskrevet af en af Adobe dertil bemyndiget repræsentant. Opdateringer kan af Adobe gives i licens til dig med yderligere eller anderledes vilkår. Denne aftale udgør den samlede aftale mellem Adobe og dig i henseende til softwaren, og den træder i stedet for enhver tidligere tilkendegivelse, diskussion, løfte, meddelelse eller annoncering vedrørende softwaren. Den engelske version af denne aftale vil være gældende ved fortolkning eller udlægning af denne aftale.

12. Oplysning til slutbrugere i den amerikanske forvaltning. Softwaren og dokumentationen er "Commercial Item(s)," som dette begreb er defineret i 48 C.F.R. §2.101, og består af "Commercial Computer Software" og "Commercial Computer Software Documentation," således som disse begreber er anvendt i 48 C.F.R. §12.212 eller 48 C.F.R. §227.7202, i det omfang, disse bestemmelser måtte finde anvendelse. I overensstemmelse med 48 C.F.R. §12.212 eller 48 C.F.R. §§227.7202-1 til 227.7202-4, i det omfang, disse bestemmelser måtte finde anvendelse, gives denne "Commercial Computer Software" og "Commercial Computer Software Documentation" i licens til slutbrugere i den amerikanske forvaltning (a) alene som "Commercial Items" og (b) alene med de rettigheder, der gives alle andre slutbrugere i medfør af denne aftales vilkår og betingelser. Der tages forbehold for ikke-offentliggjorte rettigheder i henhold til den i USA gældende ophavsretlovgivning. Adobe Systems Incorporated, 345 Park Avenue, San Jose, CA 95110-2704, USA. 

Adobe Technologys licensudstedelse til den amerikanske forvaltning. Du er indforstået med at licens til Adobe-software erhvervet af den amerikanske forvaltning eller dennes underleverandører erhverves iht. praksis angivet i 48 C.F.R. §12.212 (for civile myndigheder) og 48 C.F.R. §§227-7202-1 og 227-7202-4 (for forsvarsministeriet). For så vidt angår slutbrugere i den amerikanske forvaltning, forpligter Adobe sig til at overholde alle love om ligeret, i det omfang disse måtte være relevante, bestemmelserne i Executive Order 11246, med senere ændringer, paragraf 402 i loven "Vietnam Era Veterans Readjustment Assistance Act" fra 1974 (38 USC 4212), og paragraf 503 i loven "Rehabilitation Act" fra 1973, med senere ændringer, og reglerne i 41 CFR Parts 60-1 til 60-60, 60-250, og 60-741.  Reglen om positiv særbehandling og bestemmelserne i foregående afsnit skal ved henvisning dertil udgøre en del af denne aftale.

13. Overholdelse af licensvilkår. Hvis du er en virksomhed eller en organisation, accepterer du hermed, at du på anmodning fra Adobe eller fra en af Adobe bemyndiget repræsentant inden for tredive (30) dage vil dokumentere og bekræfte, at brugen af alt software fra Adobe på tidspunktet for henvendelsen er i overensstemmelse med dine gyldige licenser fra Adobe.

14.	SPECIFIKKE UNDTAGELSER.
14.1 Begrænset garanti for brugere bosiddende i Tyskland eller Østrig. Hvis du har anskaffet licens til softwaren i Tyskland eller Østrig og du normalt er bosiddende i disse lande, finder afsnit 6 ikke anvendelse. Som erstatning herfor gælder det til gengæld, at Adobe garanterer, at softwaren i al væsentlighed vil fungere i overensstemmelse med dokumentationen i en periode på seks (6) måneder at regne fra modtagelsen af softwaren, hvor denne anvendes på den anbefalede hardwarekonfiguration. Ikke-væsentlige udsving i softwarens funktionalitet i forhold til dokumentationen udgør ikke grundlag for et garantikrav. DENNE BEGRÆNSEDE GARANTI GÆLDER IKKE OPDATERINGER, FONTSOFTWARE, DER KONVERTERES TIL ANDRE FORMATER, 'PRE-RELEASE'-KOPIER, PRØVEKOPIER, PRODUKTPRØVER ELLER 'NOT FOR RESALE'-KOPIER (NFR) AF SOFTWAREN, ELLER SOFTWARE, DER ER BLEVET ÆNDRET AF DIG, I DET OMFANG AT SÅDANNE ÆNDRINGER MEDFØRER EN FEJL. For at gøre et garantikrav gældende skal du, for vores regning, returnere softwaren til det sted, hvor du købte den sammen med gyldig kvittering for købet inden for en periode på seks (6) måneder. Hvis softwaren ikke i al væsentlighed fungerer i overensstemmelse med dokumentationen, kan Adobe vælge at reparere eller bytte softwaren. Hvis dette ikke løser problemet, er du berettighet til en reduktion i købsprisen (reduktion) eller et nedslag i købsaftalen (nedslag). DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER. Yderligere oplysninger om garanti fås ved henvendelse til Adobe Customer Support Department.
14.2 Ansvarsbegrænsning for brugere bosiddende i Tyskland eller Østrig. Hvis du har anskaffet din licens til softwaren i Tyskland eller Østrig og normalt er bosiddende i disse lande, finder afsnit 8 ikke anvendelse. Som erstatning herfor gælder, at Adobe kan ifalde erstatningsansvar uden begrænsning for skader, som du har lidt i medfør af eller i forbindelse med denne aftale, alene hvis skaden skyldes bevidst eller grov uagtsom adfærd fra Adobes side eller dennes befuldmægtigede. Adobe er kun ansvarlig i samme omfang som den typiske forudsigelige skade for sådanne skader, som er forårsaget af ethvert andet uagtsomt brud på en væsentlig kontraktmæssig forpligtelse, som Adobe eller dennes befuldmægtigede måtte gøre sig skyldig i. Adobe frasiger sig ethvert yderligere ansvar. Ovennævnte begrænsninger finder anvendelse uanset det juridiske grundlag derfor, i særdeleshed med hensyn til eventuelle før-kontraktlige eller underliggende kontraklige krav. Begrænsningerne gælder dog ikke i forhold til et eventuelt ufravigeligt ansvar i medfør af gældende tysk eller østrigsk produktansvarslov, og ej heller for skader, som skyldes brud på en udtrykkelig garanti i det omfang, at en sådan udtrykkelig garanti havde til formål at beskytte brugeren mod den konkrete, lidte skade. 

14.3  Andre betingelser for 'pre-release'-produktet. Hvis produktet, du har modtaget med denne licens, er beta-software ('pre-release'-software), gælder følgende afsnit. I det omfang bestemmelserne i nærværende afsnit kommer i konflikt med vilkårene eller bestemmelserne i denne aftale, skal dette afsnit gå forud for sådanne vilkår og bestemmelser, hvad angår 'pre-release'-software, men kun i det omfang det er nødvendigt for at løse konflikten. Du accepterer, at denne software er en 'pre-release'-version og ikke repræsenterer det endelige produkt fra Adobe. Den kan indeholde fejl og andre problemer, som kan medføre systemfejl eller andre fejl samt tab af data. 'Pre-release'-softwaren leveres derfor 'SOM DEN ER OG FOREFINDES', og Adobe fraskriver sig ethvert ansvar. HVOR ERSTATNINGSANSVARET IKKE KAN UDELUKKES FOR 'PRE-RELEASE'-SOFTWARE, MEN KAN VÆRE BEGRÆNSET, ER ADOBES ANSVAR OG DETTE SELSKABS LEVERANDØRERS ANSVAR BEGRÆNSET TIL HALVTREDS DOLLARS (U.S.$50) I ALT. Du accepterer, at Adobe ikke har givet tilsagn om eller garanteret, at 'pre-release'-software annonceres eller gøres tilgængelig i fremtiden, at Adobe ikke har nogen udtrykkelige eller stiltiende forpligtelser over for dig til at annoncere eller introducere 'pre-release'-softwaren, og at Adobe ikke introducerer et produkt, der ligner eller er kompatibelt med 'pre-release'-softwaren. Du accepterer, at enhver forskning og produktudvikling, som du udfører i forbindelse med 'pre-release'-softwaren eller produkter knyttet til 'pre-release'-softwaren, er på eget ansvar. Så længe denne aftale er gældende, skal du, hvis det anmodes af Adobe, melde tilbage vedrørende testning og brug af 'pre-release'-software, herunder fejlrapporter. Hvis du har modtaget 'pre-release'-softwaren i overensstemmelse med en separat skriflig aftale, f.eks Adobe Systems Incorporated Serial Agreement for Unreleased Products, er brugen af softwaren underlagt en sådan aftale. Du accepterer og bekræfter, at du ikke må og ikke vil give 'pre-release'-software i underlicens, bortlease, udlåne, udleje eller overdrage 'pre-release'-software. Ved modtagelse af en senere ikke endelig version af 'pre-release'-softwaren eller en offentlig tilgængelig version af softwaren, enten som et stand-alone produkt eller som en del af et større produkt, accepterer du at returnere eller ødelægge alle tidligere versioner af 'pre-release'-softwaren, som du har modtaget fra Adobe, og at holde dig til vilkårene i nærværende slutbrugerlicensaftale for alle senere versioner af 'pre-release'-softwaren. Desuagtet det foranstående accepterer du, hvis du er bosiddende udenfor USA, at returnere eller ødelægge alle versioner af 'pre-release'-softwaren, som ikke er endelige, inden tredive (30) dage fra testafslutning af softwaren, hvis denne dato ligger før datoen for Adobes første forsendelse af softwareversionen til erhvervsbrug.

14.4 Andre betingelser for prøvekopier, produktprøver og 'Not For Resale'-kopier (NFR) af softwaren.  Hvis produktet, du har modtaget med denne licens, er en prøvekopi, produktprøve eller en 'Not For Resale'-kopi af softwaren ('Prøvekopisoftware'), finder følgende afsnit anvendelse, indtil du køber en licens til den endelige version. I det omfang bestemmelserne i nærværende afsnit kommer i konflikt med vilkårene eller bestemmelserne i denne aftale, skal dette afsnit gå forud for sådanne vilkår og bestemmelser, hvad angår prøvekopier af software, men kun i det omfang det er nødvendigt for at løse konflikten. DU ACCEPTERER, AT PRØVEKOPIER AF SOFTWARE INDEHOLDER BEGRÆNSET FUNKTIONALITET OG/ELLER FUNKTIONER FOR EN BEGRÆNSET PERIODE. ADOBE GIVER SOFTWAREN I LICENS 'SOM DEN ER OG FOREFINDES' SOM EN DEMONSTRATIONSMODEL. Hvis prøvekopien af softwaren er en timeoutversion, vil programmet afslutte handlinger efter et angivet tidsrum (f.eks. 15, 30 eller 45 dage) efter installation ('Dato for timeout'), som er angivet i softwaren. På datoen for timeout skal nærværende licens ophøre, medmindre den forlænges af Adobe ved køb af en endelig version hos Adobe. Du accepterer, at prøvekopier skal ophøre med brugen på datoen for timeout. Filadgang eller output, som er oprettet med en prøvekopi eller et produkt, der er forbundet med prøvekopien, er på eget ansvar. ADOBE FRASKRIVER SIG ETHVERT ANSVAR. HVOR ERSTATNINGSANSVARET IKKE KAN UDELUKKES FOR 'PRE-RELEASE'-SOFTWARE, MEN KAN VÆRE BEGRÆNSET, ER ADOBES ANSVAR OG DETTE SELSKABS LEVERANDØRERS ANSVAR BEGRÆNSET TIL HALVTREDS DOLLARS (U.S. $50) I ALT.

14.5 Betingelser for undervisningssoftware.  Hvis den software, der leveres med nærværende aftale, er Educational Software Product (software produceret til Adobes uddannelseskanal), må du ikke bruge softwaren, medmindre du er undervisningsslutbruger. Kontakt din forhandler af Adobe Authorized Academic (uddannelsessoftware) for at få at vide, om du opfylder betingelserne. Hvis du vil have oplysninger om forhandlere af Adobe Authorized Academic i dit område, skal du gå til http://www.adobe.com/store og se under Buying Products Worldwide (forhandling af produkter på verdensplan).

14.6 Undtagelse til After Effects Production Bundle Render Engine. Hvis den software, der leveres med nærværende aftale, indeholder den fulde version af Adobe After Effects Production Bundle, må du installere et ubegrænset antal af gengivelsesmaskiner på samme netværk, der indeholder mindst en computer, hvorpå en fuld version af Adobe After Effects Production Bundle-software er installeret. "Render Engine" betyder en installerbar del af softwaren, som tillader, at After Effects-projekter kan gengives, men ikke bruges til at oprette eller ændre projekter, og den indeholder ikke den samlede After Effects-brugergrænseflade.

Såfremt du har spørgsmål vedrørende denne aftale eller du ønsker yderligere oplysninger fra Adobe, skal du bruge den adresse og de kontaktoplysninger, der følger med dette produkt, når du kontakter det Adobe-kontor, der betjener dit retsområde.  

Adobe og After Effects er registrerede varemærker eller varemærker tilhørende Adobe Systems Incorporated i USA og/eller andre lande.




Gen_WWCombined_Danish_04.25.03


